FÖLDTANI KÖZLÖNY 



HAVI FOLYÓIRAT 



MAGYARORSZÁG FÖLDTANI. ÁSVÁNYTANI ÉS ŐSLÉNYTANI MEGISMERTETÉSÉRE 

 S A FÖLDTANI ISMERETEK TERJESZTÉSÉRE. 



Megjelenik havonként két vagy bárom nngy nyolczadrét ívnyi tartalommal. A magyarhoni 

 földtani társulat rendes tagjai ő frt évi dij fejében kapják. Előfizetési ára egész évre .5 frt. 



Xm KÖTET. 1S92 JÜLIUS-AÜGUSZTUS. 7-8. FÜZET. 



ÁS\lNYTANI KÖZLEMÉNYEK. 



ZiMÁNYI KÁROLY- tÓL* 

 (Ehhez a II. tábla.) 



1. Baryt Lunkányról, Hunyad megyében. 



Dr. Krenner J. Sándor műegyetemi tanár úr szívességéből alkalmam 

 volt nagyon szép barytkristályokat megmérni, a melyeket dr. Koch Antal 

 egyetemi tanár úrtól kapott. 



Kérésemre dr. Koch tanár úr e baryt közelebbi lelethelyét és előfor- 

 dulását, továbbá az anyaközet szerkezetét szíveskedett velem levélben közölni, 

 a minek alapján a következőket jegyezhetem meg. 



A példányokat dr. Benkö zilahi gymnasiumi tanár gyűjtötte Lunkány 

 falu határában a Valea ciclovina kezdetén, a hol az ő geológiai felvételei 

 szerint a kristályos palákra krétakorú mészkő telepedik. A kőzetet,** a mely- 

 nek üregei és hasadékaiban a barytkristálykák ülnek, helytállóan nem 

 találta ; felülete mállástól rozsda-barna szinü, töréslapján azonban üdébb és 

 szürkés zöld, helyenkint fehéres foltokkal tarkázott. 



Általában véve a nagyobb fokú elváltozás könnyen felismerhető. Késsel 

 megkarczolva, helyenkint nagyobb keménységet tapasztalhatni; aczéllal 

 a kőzet jól szikrázik. Hideg sósavban gyöngén, melegítve élénken pezseg, 

 miközben az oldat zöldes sárga szinti lesz és egy likacsos oldhatlan tömeg 

 marad vissza. A kőzet voltaképen egy brecciás szövetti mészkő, a melynek 



* Előadta az 1891 deczember 2-án és az 1892 május 12-én tartott szaküléseken. 

 ** Egy kis darab anyaközet, a melyet dr. Koch tanár ur szives volt nekem 

 átengedni palás szerkezetű, külseje egy nagyon elváltozott kristályos palához hasonlít, 

 üregeiben néhány víztiszta barytkristály ül. 



Földtani Közlöny XXII. köt. 1892. (139) ]5 



1 



